**Pályázati felhívás**

**Telki Község Önkormányzatának tulajdonában lévő épületek**

**üzemeltetési feladatainak ellátására**

Telki Község Önkormányzat képviselő-testülete pályázatot ír ki a tulajdonában lévő épületek üzemeltetési feladatainak ellátására **2023. december 01. és 2024. november 30.** közötti időszakra vonatkozóan.

*A pályázat benyújtásának határideje:* ***2023. november 16. 10 óra***

*A pályázat benyújtásának helye:*

Telki Polgármesteri Hivatal (2089 Telki, Petőfi u.1.) titkárságán

*A pályázat benyújtásának módja:*

* személyesen a fent megjelölt helyen, vagy
* postai úton

zárt borítékban **„Telki Község Önkormányzatának tulajdonában lévő épületek üzemeltetési feladatainak ellátása – pályázat 2023”** megjelöléssel 1 példányban.

A pályázatok elbírálása 2023. november hónapban várható. A pályázat kiírója fenntartja magának a jogot, hogy a pályázatot eredménytelennek nyilvánítsa. Továbbá a pályázat kiírója fenntartja a jogot arra vonatkozóan, ha intézménybezárásokat kell alkalmaznia, az adott időszakra - az elvégzendő feladatokkal és intézményterületekkel arányosan - csökkentett mértékű díjat fizet meg vállalkozó részére.

Ajánlatkérő az ajánlatokat a legalacsonyabb ajánlati ár alapján bírálja el.

**Pályázati feltételek:**

A pályázónak a mellékelt dokumentum szerint büntetőjogi felelősségének tudatában cégszerűen aláírt eredeti példányban benyújtott dokumentumon nyilatkoznia kell arról, hogy elnyert pályázat esetén történő szerződéskötés időpontjától a szerződés teljes idejére a munkavégzéshez szükséges személyi, műszaki, technikai feltételek rendelkezésére állnak és rendelkezik az összes szükséges engedéllyel, jogosultsággal, valamint, hogy a vállalkozás nem áll csődeljárás alatt és nincs semmilyen köztartozása, továbbá, hogy a pályázat mellékletét képező vállalkozási szerződés tervezetet elfogadja. A szerződéses időszakra vonatkozó teljeskörű felelősség biztosítási jogviszony igazolása. A szerződéses időszak kezdetéig bemutatott erkölcsi bizonyítvány(ok) a foglalkoztatni kívánt személy(ek) részéről.

*A pályázati kiírás további közzétételének helye, ideje:*

[www.telki.hu](http://www.telki.hu) 2023. október 31.

A pályázattal kapcsolatban további információt Telki Polgármesteri Hivatal Településfejlesztési Csoport Hoós Péter: [muszak@telki.hu](mailto:muszak@telki.hu) e-mail címen lehet kérni.